เก็บ! 3 หุ้นพลังงานตัวท็อป รับน้ำมันปรับขึ้น-ก่อนประชุม OPEC
เก็บยัง! 3 หุ้นพลังงานตัวท็อป รับน้ำมันปรับขึ้น-ก่อนประชุม OPEC
18 เม.ย. 2560

บริษัทหลักทรัพย์ บัวหลวง จำกัด (มหาชน) ระบุในบทวิเคราะห์วันนี้ (18 เม.ย.) ว่า  กลุ่มพลังงานมีมุมมองเชิงบวกต่อหุ้นกลุ่ม oil &amp; gas มากขึ้น เพราะกำไรของบริษัทมีโอกาสที่จะดีกว่าคาดจากราคาน้ำมันที่สูงกว่าคาด ปัจจุบันบรรยากาศการลงทุนเอื้อไปในทิศทางราคาน้ำมันที่มีโอกาสปรับตัวขึ้น พิจารณาจาก long-to-short interest ratio ที่สะท้อนโอกาสในการรีบาวด์ และประเด็นการเก็งกำไรก่อนการประชุม OPEC ในวันที่ 25/5/17
ทั้งนี้มีการปรับสมมุติฐานราคาน้ำมัน (Brent) ปีนี้ขึ้นเป็น $57 (เดิม $51) ตามสมมุติฐานของ MS โดยราคาเป้าหมายของ PTT และ PTTEP ปรับขึ้นเป็น 456 และ 118 บาท แนะนำ ซื้อ เป็น top pick ของกลุ่ม
สำหรับกลุ่มโรงกลั่นเลือก IRPC ราคาเป้าหมาย 6 บาท คาด valuation ที่ถูกกว่ากลุ่มด้วย PBv เพียง 1.2 เท่า (ต่ำกว่ากลุ่มที่ PBv 1.4 เท่า) หนุนด้วยการกลับมาเดินเครื่องโรงงานหลังจากปิด maintenance shutdown ไปก่อนหน้า จะหนุนให้กำไรไตรมาส 2/60 เพิ่มขึ้น เทียบไตรมาสก่อนหน้า และคาดหุ้นจะ outperform กลุ่ม mid-stream ได้